ལོག་ལྟ་ནི།གཞི་དགེ་མི་དགེའི་ཆོས་སོགས།བསམ་པ་ནི་དགེ་སྡིག་མེད་པར་ལྟ་བ་དང༌།རྒྱུ་འབྲས་ཕྱིན་ཅི་ལོག་ཏུ་ལྟ་བ་སོགས་ཀྱི་ཀུན་སློང༌།སྦྱོར་བ་དེར་ཡང་ཡང་སེམས་པའི་གནས་སྐབས།ཉོན་མོངས་གསུམ་དང་ཁྱད་པར་གཏི་མུགམཐར་ཐུག་དེར་ཐག་བཅད་ཅིང་གཉེན་པོ་མེད་པ།འདི་ལ་དབྱེ་ན།དགེ་སྡིག་བདེ་སྡུག་གི་རྒྱུར་མི་འདོད་པ་ལྟ་བུ་ལས་འབྲས་ལ་ལོག་ལྟ།ལམ་བདེན་ཉམས་སུ་བླངས་ཀྱང་འགོག་བདེན་ཐོབ་པར་མི་འདོད་པ་ལྟ་བུ་བདེན་པ་ལ་ལོག་ལྟ།དཀོན་མཆོག་ལ་སྐུར་འདེབས་ལྟ་བུ་དཀོན་མཆོག་ལ་ལོག་ལྟ་སྟེ་གསུམ་ཡོད།ལོག་ལྟ་ནི་ཡིད་ཀྱི་མི་དགེ་བའི་ནང་ནས་ལྕི་ཤོས་ཡིན།དེ་འདྲ་བའི་མི་དགེ་བ་བཅུ་སྤངས་པ་ལ་མི་དགེ་བཅུ་སྤོང་གི་ཚུལ་ཁྲིམས་ཟེར།།